Document ID: 31976R1526

NEUVOSTON ASETUS (ETY) N:o 1526/76,
annettu 24 päivänä kesäkuuta 1976,
Marokosta peräisin olevien leseiden, lesejauhojen sekä tiettyjen viljojen jyvien seulomisessa, jauhamisessa tai muussa käsittelyssä syntyneiden muiden jätetuotteiden tuonnista
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 ja 113 artiklan,
ottaa huomioon komission ehdotuksen,
ottaa huomioon Euroopan parlamentin lausunnon(1),
sekä katsoo, että
Euroopan talousyhteisön ja Marokon kuningaskunnan yhteistyösopimus sekä väliaikainen sopimus(2), jonka tarkoituksena on mahdollistaa tiettyjen yhteistyösopimuksen säännösten soveltaminen ennakolta, tehtiin 27 päivänä huhtikuuta 1976,
yhteistyösopimuksen 23 artiklassa ja väliaikaisen sopimuksen 16 artiklassa säädetään, että jos Marokko soveltaa yhteisen tullitariffin alanimikkeeseen 23.02 A II kuuluvien leseiden, lesejauhojen sekä muiden viljojen kuin maissin tai riisin jyvien seulomisessa, jauhamisessa tai muussa käsittelyssä syntyneiden muiden jätetuotteiden vientiin erityistä maksua, tuontimaksun muuttuvasta osasta on vähennettävä summa, joka on 60 prosenttia tämän summan vahvistamiskuukautta edeltävien kolmen kuukauden aikana kyseiseen tuotteeseen sovellettavien maksujen muuttuvien osien keskiarvosta, ja kiinteän maksuosan periminen on kielletty,
tämän erityisen vientimaksun on heijastuttava näiden yhteisöön tuotujen tuotteiden hinnassa,
sen takaamiseksi, että näitä sopimuksia sovelletaan oikein, olisi toteutettava toimenpiteitä, joiden mukaisesti leseiden, lesejauhojen ja muiden jätetuotteiden tuonnissa tuojan olisi todistettava, että Marokko on perinyt erityisen vientimaksun, ja
Euroopan talousyhteisön ja Marokon kuningaskunnan väliaikaisen sopimuksen 16 artiklaa ja yhteistyösopimuksen 23 artiklaa koskevan sekä Marokosta peräisin olevien leseiden ja lesejauhojen tuontia yhteisöön koskevan, kirjeenvaihdon muodossa olevan sopimuksen(3) mukaisesti näiden sopimusten soveltamisesta on annettava yksityiskohtaiset säännöt,
ON ANTANUT TÄMÄN ASETUKSEN:
1 artikla
Marokosta peräisin olevien yhteisen tullitariffin alanimikkeeseen 23.02 A II kuuluvien leseiden, lesejauhojen sekä muiden viljojen kuin maissin tai riisin jyvien seulomisessa, jauhamisessa tai muussa käsittelyssä syntyneiden muiden jätetuotteiden tuontiin yhteisöön sovellettavan maksun muuttuva osa on viljasta ja riisistä jalostettujen tuotteiden tuonti- ja vientijärjestelmästä 29 päivänä lokakuuta 1975 annetun neuvoston asetuksen (ETY) N:o 2744/75(4) 2 artiklan mukaisesti laskettu maksu, josta on vähennetty summa, joka on 60 prosenttia tämän summan vahvistamiskuukautta edeltävien kolmen kuukauden aikana kyseiseen tuotteeseen sovellettavien maksujen muuttuvien osien keskiarvosta.
2 artikla
Edellä olevaa 1 artiklaa sovelletaan kaikkeen vientiin, jonka osalta tuoja voi todistaa, että Marokko on perinyt erityisen vientimaksun yhteistyösopimuksen 23 artiklan tai väliaikaisen sopimuksen 16 artiklan mukaisesti.
3 artikla
Yksityiskohtaiset, erityisesti maksusta vähennettävän summan vahvistamista koskevat säännöt tämän asetuksen soveltamisesta annetaan asetuksen N:o 359/67/ETY 26 artiklassa säädettyä menettelyä noudattaen.
4 artikla
Marokosta peräisin olevien yhteisen tullitariffin alanimikkeeseen 23.02 A II kuuluvien leseiden, lesejauhojen sekä muiden viljojen kuin maissin tai riisin jyvien seulomisessa, jauhamisessa tai muussa käsittelyssä syntyneiden jätetuotteiden tuontiin yhteisöön sovellettavan maksun kiinteää osaa ei peritä.
5 artikla
Tämä asetus tulee voimaan päivänä, jolloin Euroopan talousyhteisön ja Marokon kuningaskunnan väliaikaisen sopimuksen 16 artiklaa ja yhteistyösopimuksen 23 artiklaa koskeva sekä Marokosta peräisin olevien leseiden ja lesejauhojen tuontia yhteisöön koskeva, kirjeenvaihdon muodossa oleva sopimus tulee voimaan.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä kesäkuuta 1976.

Labels: 2
17
3
18
15